Seilių liaukos akmenligė

Seilių liaukų akmenligė () – liga, kai seilių liaukoje susidaro akmenų (sialolitų). Seilių liaukos akmenligė sudaro daugiau negu pusę seilių liaukų ligų. Dažniausiai serga 30-40 metų amžiaus tiek vyrai, tiek moterys.

Pagal akmens vietą skiriama ištekamojo latako ir pačios liaukos akmenligė. Dažniausiai (>95 %) pažeidžiama pažandinė liauka, rečiau paausinė, labai retai – paliežuvinė ir mažosios seilių liaukos. Seilių liaukų akmenligė retai apima daugiau negu vieną liauką. Ši liga atsiranda palengva, nepastebimai. Akmeniui padidėjus ar atsiradus kitų, liauka valgant išsipučia ir paskauda. Ilgainiui prasideda lėtinis liaukos uždegimas, nyksta jos parenchima. Pagaliau ūmiai prasideda užsikimšusio latako uždegimas ir skauda smarkiai. Rentgenografiškai surastas akmuo šalinamas operacija. Kartais tenka šalinti su liaukos (paausinės, paliežuvinės) dalimi arba su ja visa (pažandine). Paprastai seilių liaukų akmenligė neatsinaujina.

Virškinimo sistemos ligos